Asenfali s tira d armud agejdan deg uselmed, acku d win i d-yettmagar umdan deg yal taɣult, yis-s yessawaḍ ɣer usnerni n tmusniwin. Rnu ɣer waya, armud-a, yettɛawan anelmad deg umecwar-is n ulmad « Afares s tira macci kan d armud, maca d yiwen n leqdic i icuden ɣer waṭas n yimecwaren i yeqqnen wa ɣer wa. S umata, afares s tira dayen akk i d-yettaru unelmad mi ara d yessegzu tiktiwin yellan deg wallaɣ-is, ama d iḥulfan neɣ d ayen i t-iceɣben deg tudert-is n yal ass »1.